‘বারাণসী’ ছবির বাজেট বেড়ে ১৩০০ কোটি! প্রিয়াঙ্কার কত পারিশ্রমিক?

ওয়েব ডেস্ক: টিজার মুক্তির পর ঝড় তুলেছে ‘বাহুবলী’ নির্মাতা এস এস রাজামৌলির (S. S. Rajamouli) নতুন সিনেমা ‘বারাণসী’র টিজার। এটি হতে যাচ্ছে ভারতের সবচেয়ে ব্যয়বহুল সিনেমার একটি। এসএস রাজামৌলীর ছবি ‘বারাণসী’তে (Varanasi) অভিনয় করছেন প্রিয়াঙ্কা চোপড়া। শোনা গিয়েছিল, বেশ বড় অঙ্কের পারিশ্রমিক চেয়েছিলেন ‘দেশি গার্ল’।

প্রিয়াঙ্কা চোপড়ার (Priyanka Chopra) পারিশ্রমিকের জন্যই কি গোটা ছবির বাজেট প্রায় ১৩০০ কোটি টাকা ছুঁয়েছে। এই ছবিতে অভিনয় করতে নাকি ৩০ কোটি টাকা পারিশ্রমিক নিচ্ছেন প্রিয়াঙ্কা। তিনি বর্তমানে পারিশ্রমিকের দিক থেকে দীপিকা পাড়ুকোন ও আলিয়া ভাটের চেয়েও এগিয়ে গেছেন। শোনা গিয়েছে অ্যাকশন-অ্যাডভেঞ্চার ছবিটি মুক্তি পাওয়ার কথা ২০২৭ সালে। সম্প্রতি কপিল শর্মার শোয়ের অতিথি হিসাবে যোগ দিয়েছিলেন প্রিয়ঙ্কা। কৌতুকশিল্পী খোঁচা দিয়ে বলেন, “এখন তো উনি রাজামৌলীর সঙ্গে কাজ করছেন। আমরা সকলেই ওঁর ছবির বাজেট সম্পর্কে অবহিত। কিন্তু আমি শুনেছি, প্রিয়ঙ্কা এই ছবিতে রয়েছেন বলেই ছবির বাজেট বেড়ে হয়েছে ১৩০০ কোটি টাকা।”এই মন্তব্য শুনে হাসতে হাসতে প্রিয়ঙ্কাও সম্মতি জানান।